Ellen Inga O. Hætta

Ellen Inga Brita Olavsdatter Hætta (riegádan geassemánu 17. beaivvi 1953 Guovdageainnus) lea Sámi joatkkaskuvlla ja boazodoalloskuvlla rektor ja politihkkár (Ob).  

10.6.2014 nammadii kulturministtar Thorild Widvey su NRK stivrii. Son lea vuosttaš sápmelaš dien doaimmas.

Sus lea examen artium jagis 1973, oahpaheaddjeoahppu 1980, lohkanbadjeoahppu sámegielas 1981, sámegiela vuođđofága 1987, Forsvarets høgskole váldokursa 1992–1993 ja nissonjođiheddjiid kursa Finnmárkku allaskuvla 2000 rájes.http://www.regjeringen.no/en/dokumentarkiv/Regjeringen-Bondevik-II/krd/Nyheter-og-pressemeldinger/2004/ellen_inga_haetta_statssekretaer.html?id=254937 Ellen Inga Hætta statssekretær i KRD Hætta lei oahpaheaddjin Guovdageainnu mánáid- ja nuoraidskuvllas 1973–1987, Sámi oahpahusráđi jođiheaddji 1994–1999 ja  Sámedikki ossodatdirektora 1999–2001. 2001 - 2011  lei son Norgga boazodoallohoavda. Dál lea son Sámi joatkka- ja boazodoalloskuvlla jođiheaddji/rektor (Guovdageainnus).

Hætta lei Guovdageainnu sátnejođiheaddji 1988–1991, Guovdageainnu olgešbellodaga jođiheaddji 1992–1994 ja Gielda- ja guovludepartemeanttas stáhtáčálli Kjell Magne Bondevik nuppi ráđđehusas 2004–2005. Sus leat maid leamaš ollu eará suohkanlaš ja guovlulaš ámmáhat.

 Čujuhusat 

Category:Guovdageainnu sátnejođiheaddjit
Category:Guovdageaidnulaččat
Category:Riegádeamit 1953